Up-567/03
Natisni
Opravilna št.:
Up-567/03
Datum odločitve:
4. 11. 2003
ECLI:
ECLI:SI:USRS:2003:Up.567.03
Akt:
Ustavna pritožba A. A. zoper sodbo Višjega sodišča v Mariboru št. Cp 2957/2002 z dne 4. 3. 2003

Ustavna pritožba A. A. zoper odgovor Vrhovnega državnega tožilstva Republike Slovenije št. Ctz 115/2003-4-SŠ-vp z dne 18. 7. 2003
Izrek:
Ustavna pritožba A. A. zoper sodbo Višjega sodišča v Mariboru št. Cp 2957/2002 z dne 4. 3. 2003 se zavrže.

Ustavna pritožba A. A. zoper odgovor Vrhovnega državnega tožilstva Republike Slovenije št. Ctz 115/2003-4-SŠ-vp z dne 18. 7. 2003 se zavrže.
Evidenčni stavek:
Ustavno sodišče zavrže ustavno pritožbo, ki ni bila vložena v predpisanem roku od dneva vročitve posamičnega akta, zoper katerega je mogoča ustavna pritožba. Ustavna pritožba zoper odgovor Vrhovnega državnega tožilstva Republike Slovenije je nedopustna, ker ta odgovor ni posamični akt, s katerim bi bilo odločeno o kakšni pritožnikovi pravici ali obveznosti.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
Pravna podlaga:
Člen 50.1, 55.1.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
25. 8. 2003
Vrsta odločitve:
sklep
Vrsta rešitve:
zavrženje
Dokument:
US22848
Up-567/03-4
13. 11. 2003
SKLEP
Ustavno sodišče je v postopku za preizkus ustavne pritožbe A. A. iz Ž. Ž. na seji senata dne 4. novembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. zoper sodbo Višjega sodišča v Mariboru št. Cp 2957/2002 z dne 4. 3. 2003 se zavrže.
2. Ustavna pritožba A. A. zoper odgovor Vrhovnega državnega tožilstva Republike Slovenije št. Ctz 115/2003-4-SŠ-vp z dne 18. 7. 2003 se zavrže.
Obrazložitev
1. Pritožnik izpodbija sodno odločbo, navedeno v izreku, ter odgovor, s katerim mu je Vrhovno državno tožilstvo Republike Slovenije sporočilo, da ne bo vložilo zahteve za varstvo zakonitosti.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po lastnih navedbah pritožnika je bila pritožniku izpodbijana sodna odločba vročena dne 3. 4. 2003. Iz dejstva, da je pritožnik dne 14. 4. 2003 na Vrhovno državno tožilstvo naslovil prošnjo za presojo pravilnosti izreka sodbe Višjega sodišča, izhaja, da se je pritožnik z izpodbijano sodbo seznanil najkasneje tega dne. Iz tega je mogoče sklepati, da je bila izpodbijana sodba Višjega sodišča v Mariboru vročena pred oziroma najkasneje do 14. 4. 2003. Predlog Državnemu tožilstvu za vložitev zahteve za varstvo zakonitosti na tek roka za vložitev ustavne pritožbe ne vpliva. Ustavna pritožba, vložena 22. 8. 2003, je torej očitno vložena po poteku roka 60 dni od vročitve sodbe Višjega sodišča v Mariboru št. Cp 2957/2002 z dne 4. 3.
2003. Zato jo je Ustavno sodišče v tem delu zavrglo.
3. Pritožnik je vložil ustavno pritožbo tudi zoper odgovor Vrhovnega državnega tožilstva Republike Slovenije št. Ctz 115/2003-4-SŠ-vp z dne 18. 7. 2003. Ta odgovor pa ni posamičen akt po 50. členu ZUstS, s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče tudi v tem delu zavrglo (2. točka izreka).
4. Senat Ustavnega sodišča je sprejel ta sklep na podlagi prve alineje prvega odstavka 55. člena in prvega odstavka 55. člena v zvezi s prvim odstavkom 50. člena ZUstS ter prve alineje tretjega odstavka 46. člena Poslovnika Ustavnega sodišča Republike Slovenija (Uradni list RS, št. 93/03 in 98/03 popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno.
Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger